C 351/6
SL
Uradni list Evropske unije
14.9.2022
Predhodna priglasitev koncentracije (Zadeva M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Zadeva, primerna za obravnavo po poenostavljenem postopku (Besedilo velja za EGP)
(2022/C 351/04)
1.
Komisija je 7. septembra 2022 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednja podjetja: — Aramco Overseas Company B.V. („AOC“, Nizozemska), ki ga obvladuje podjetje Saudi Arabian Oil Company (Saudova Arabija), — BP Europa SE („BP Europa“, Nemčija), ki ga obvladuje podjetje BP p.l.c.
(Združeno kraljestvo), — Lotos – Air BP Polska sp. z o.o. („ciljno podjetje“, Poljska).
Podjetji AOC and BP Europa pridobita v smislu člena 3(1)(b) in člena 3(4) uredbe o združitvah skupni nadzor nad ciljnim podjetjem.
Koncentracija se izvede z nakupom delnic.
2.
Poslovne dejavnosti zadevnih podjetij so:
— podjetje AOC svojim podružnicam v skupini Saudi Aramco zagotavlja najrazličnejše storitve, vključno s storitvami finančne podpore, upravljanjem dobavne verige, storitvami tehnične podpore in različnimi storitvami upravne podpore, — podjetje BP Europa večino dejavnosti podjetja BP opravlja na Poljskem, vključno z dobavo cestnega goriva prek lastnih bencinskih črpalk in prek trgovcev ter prodajo maziv, tudi prek blagovne znamke Castrol.
Podjetje BP trenutno ne dobavlja ali prodaja letalskih goriv na Poljskem, — ciljno podjetje je skupno podjetje pod skupnim nadzorom podjetij Grupa Lotos S.A. in BP Europa, dejavno na področju prodaje goriva za reakcijske motorje JET-A1 in letalskega bencina ter oskrbe letal s temi letalskimi gorivi na letališčih na Poljskem. 3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
4.
Komisija zainteresirane tretje osebe poziva, naj ji predložijo morebitne pripombe glede predlagane transakcije.
Komisija mora pripombe prejeti najpozneje v 10 dneh po datumu te objave.
Pri tem vedno navedite sklicno številko: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Pripombe se lahko Komisiji pošljejo po elektronski pošti, po telefaksu ali po pošti.
Pri tem uporabite spodnje kontaktne podatke: e-naslov: COMP-MERGER-REGISTRY@ec.europa.eu faks +32 22964301 (1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.